হযরত শাহজালাল (র.)র আগমনের পূর্বে গোলাপগঞ্জ ছিল সম্পূর্ণ হিন্দু সভ্যতায় প্রবাহিত। রাজা গৌড় গোবিন্দের দুজন সেনাপতি ছিলেন অত্র অঞ্চলে। একজন ধারাবহরে আর অন্যজন আমুড়াতে। এছাড়া গৌড় গোবিন্দের করদ রাজা খ্যাত ফুল সিংহ ফুলবাড়ীতে, ভদ্রসিংহ ভাদেশ্বরে, নিলমভট রণকেলীতে অবস্থান করতেন। এছাড়া অঞ্চল ভেদে ছিল আরো অনেক জমিদার, তারা অঞ্চল ভিত্তিক শাসন করতেন। তাদের প্রজারা ছিল অধিকাংশ নাগা ও কুকি। এক কথায় অলি আউলিয়াগণের আগমনের পূর্বে গোলাপগঞ্জে  ছিল হিন্দু সম্প্রদায়ের একচ্ছত্র আধিপত্য। ফলে ওলি আউলিয়াগণের ইসলাম প্রচারের ফলে এখানে গড়ে উঠে শান্তির আবাস, মুসলিম সভ্যতা।